吳廣，字叔，楚陽夏人。二世元年秋七月，發閭左戍漁陽九百人，陳勝與廣皆為屯長。至蘄，大雨，道不通，度已失期。失期法斬，乃謀殺兩尉，召徒屬，袒右稱大楚，為壇而盟。勝自立為將軍，廣為都尉。入據陳，勝立為王，號張楚，以廣為假王，監諸將，以西擊滎陽。勝立甯陵君咎為魏王，周市為相。將軍田臧等相與謀矯陳王令，以誅吳廣，獻其首於勝。